Palun täida kollasega märgitud andmeväljad, salvesta täidetud leping ja allkirjasta see digitaalselt. 
UNI+ED tantsuhooaja treeningleping
Periood 01.12.2026-31.05.2027
Lepingu pooled
Korraldaja: K-Kultuur OÜ (UNI+ED), esindaja Triin Taal.
E-post: info@eestikpop.ee / kkultuur.info@gmail.com 
Registrikood: 16884308 
Aadress: Harju maakond, Tallinn, Kesklinna linnaosa, A. Adamsoni tn 26, 10137 

	Tantsija nimi:
	

	Tantsija sünniaeg:
	pp.kk.aaaa

	Kliendi nimi:
	

	Kliendi e-post:
	[bookmark: _gwdmn4lrj7uc]

	Kliendi telefon:
	



Klient on täisealine osaleja või alaealise osaleja vanem/eestkostja. Klient sõlmib lepingu enda nimel ja vastutab tasumise eest. Täisealine osaleja märgib mõlemasse nimevälja enda nime.
Treeningute jäädvustamine ja avalik kasutamine
Nõustudes luban K-Kultuur OÜ-l teha osalejast treeningutel fotosid ja videoid ning kasutada neid reklaamimiseks veebilehel eestikpop.ee, sotsiaalmeedias (Instagram, TikTok, Facebook, YouTube) ja reklaamtrükistes.
	Nõustun siin kirjeldatud jäädvustamise ja avaliku kasutamisega.
	JAH


Treeningud
Korraldaja tagab osalejale koha UNI+ED K-pop treeningutes kolmapäeviti kell 19.45-21.00 V.A.T. Stuudios (Saku tn 8, Tallinn). Üks treening kestab 75 minutit. Riigipühadel treeninguid ei toimu. Muid muudatusi teatab korraldaja esimesel võimalusel. 
Hooajatasu ja maksmine
Kogu lepinguperioodi lõpphind on 150€. Klient tasub selle kuue 25€ osamaksena detsembrist 2026 kuni maini 2027, iga kuu 10. kuupäevaks. Korraldaja saadab arve kliendi e-posti aadressile; tasutakse arvel näidatud kontole. Soodushind eeldab liitumist kogu kuueks kuuks. Treeningutelt puudumine või osalemisest loobumine iseenesest maksekohustust ei lõpeta: osamakseid tuleb tasuda kuni lepingu lõpuni. Osamaksed on võrdsed ka siis, kui treeningute arv kuus erineb.
Lepingu kestus ja lõpetamine
Sooduspakkumisega liitumise tähtaeg on 22.11.2026. Leping jõustub mõlema poole allkirjastamisel. Treeningute ja tasumise periood on 01.12.2026-31.05.2027. Leping lõpeb 31.05.2027 ega pikene automaatselt. Leping on tähtajaline ja seda ei saa enne tähtaja lõppu korraliselt üles öelda. Ennetähtaegne lõpetamine on võimalik poolte kokkuleppel või seaduses sätestatud alusel, sealhulgas mõjuval põhjusel erakorralise ülesütlemisega. Seadusest tulenevad taganemisõigused jäävad kehtima.
E-posti teel sõlmitud lepingu puhul annab korraldaja kliendile lisaks õiguse lepingust põhjust avaldamata taganeda 14 päeva jooksul alates lepingu sõlmimisest. Selleks tuleb saata enne tähtaja möödumist selge taganemisavaldus aadressile info@eestikpop.ee. Kehtiva ennetähtaegse lõpetamise korral tehakse lõpparvestus kokkuleppe või seaduse järgi. Pelgalt treeningutelt puudumine ei ole lepingu lõpetamise avaldus.
Kliendi kinnitus ja allkirjad
Kinnitan, et olen lepingu läbi lugenud ja mõistan, et soodushinna saamiseks võtan kohustuse tasuda kogu perioodi eest 150€ kuue 25€ osamaksena. Mõistan, et puudumine või huvi kadumine ei vabasta mind iseenesest tasumisest.
Klient: eespool märgitud klient.
Korraldaja: K-Kultuur OÜ, esindaja Triin Taal.
Pooled allkirjastavad lepingu digitaalselt; kuupäevad sisalduvad digiallkirjades. Täidetud ja digitaalselt allkirjastatud leping tuleb saata aadressile info@eestikpop.ee.

